Италијански језик и књижевност ‒ ОАС

**Стручна пракса у васпитно-образовној установи 1**

Обавезни предмет *Стручна пракса у васпитно-образовној установи 1* на основним академским студијама ***Италијанског језика и књижевности*** подразумева да студенти реализују одређене активности у вези са наставничим позивом. На овом предмету не одржавају се предавања и вежбе.

Студенти стичу знања и вештине за наставнички позив на више предмета током основних студија. Важно је да студенти повезују и примењују оно што уче из различитих предмета. На *Стручној пракси у васпитно-образовној установи 1* то ће бити знања и вештине из педагогије.

Имамо **задатке** које треба урадити (написати) у форми **есеја** у **дневнику праксе**.

За дневник праксе имамо посебан **образац** који ће сваки студент добити на мејл као отворен документ, тако да га може преузети и попуњавати. У обрзац су унети **задаци** и неведане је **сугестије** за писање есеја.

Задаци су распоређени на четири кључне теме **опште педагогије**: (1) наставник, (2) ученик, (3) комуникација у школи, (4) ситуације у школи.

# Дневник праксе се оцењује бројчаном оценом, а та оцена уписује се у индекс као оцена на предмету *Стручна пракса у васпитно-образовној установи 1*.

# Предмет *Стручна пракса у васпитно-образовној установи 1* пријављује се као и сваки други испит (у јунском року, а може и у наредним роковима).

# Када урадите дневник праксе, одштампајте и предајте дневник праксе проф. Тамари Стојановић на предавању у трећој недељи маја. Оцениће заједнички проф. др Тамара Стојановић и проф. др Александра Шуваковић.

# За прелазну оцену потребно је да се уради сваки задатак у одређеној мери. Дакле, не можемо да урадимо половину задатака, а да полвину оставимо неурађену.

# Сваки студент може успешно да уради све задатке предвиђене за праксу. Наиме, у дневнику постоје смернице за рад, сви задаци су унети, дакле, не може да се нешто заборави или погреши, само треба пратити дневник праксе.

# Ако буде тешкоћа, студенти се могу обратити проф. др Тамари Стојановић (на предавањима) и проф. др Александри Шуваковић у терминима консултација оглашеним на сајту Факултета.

**Задаци за праксу (раде се у дневнику праксе)**

**I. Наставник**

1. Објасните по којим одликама понашања (говорења, поступања и сл.) ћемо препознати наставника који има **демократски стил понашања**.

2. Изнесите свој став о **тешкоћама** с којима ће можда да се суочи наставник који има **демократски стил понашања**. Да ли ће код свих ученика бити делотворно наставниково демократско понашање? Код којих ученика можде неће бити делотоворно? Како да наставник поступи да би успостваио успешни комуникацију с тим ученицима?

**II. Ученик**

1. Објасните шта се подразумева под појмом **инклузија**.

2. Изнесите свој став о томе како **инклузија** може да допринесе **побољшању** положаја деце и младих у савременом друштву. Инклузија је значајна и за децу која су њоме обухваћана, али и за другу децу јер код њих може да подстакне одређене афирмативне ставове. Који су то ставови?

**III. Комуникација у школи**

1. Објасните шта се подразумева под појмом **асертивна комуникација**.

2. Изнесите свој став о **тешкоћама** које се могу јавити приликом наставниковог настојања да успостави асертивну комуникацију. Наведите које тешкоће очекујете и опишите како бисте их разрешили.

**IV. Ситуације у школи**

1. Опишите како бисте поступили када бисте заказали контролни задатак, а није се појавио ниједан ученик.

2. Опишите како бисте поступили када би се родитељ жалио да оцена коју његово дете има није адекватна?

3. Опишите како бисте поступили у ситуацијама са учеником који увек плаче када треба да одговара?